بھارتی پارلیمنٹ کے آدھے سے زیادہ ارکان کا مجرمانہ ریکارڈ موجود ہے

سنگاپور کے وزیراعظم لی شین لا نے بھارت میں بڑھتے ہوئے جرائم کی طرف اشارہ کرتے ہوئے کہا ہے کہ بھارتی پارلیمنٹ " لوک سبھا " کے آدھے سے زیادہ ارکان کا مجرمانہ ریکارڈ موجود ہے۔

خبر کا کوڈ: 5104

تاریخ: 19 February 2022 - 14:48

مقدس دفاع نیوز ایجنسی نے ایکس پریس کے حوالے سے نقل کیا ہے کہ سنگاپورکے وزیراعظم  لی شین لا نے بھارت میں بڑھتے ہوئے جرائم کی طرف اشارہ کرتے ہوئے کہا ہے کہ بھارتی پارلیمنٹ " لوک سبھا " کے آدھے سے زیادہ ارکان کا مجرمانہ ریکارڈ موجود ہے۔ اطلاعات کے مطابق سنگاپورکی پارلیمنٹ سے خطاب میں وزیراعظم  لی شین لا  نے کہا کہ آج نہرو کا بھارت ایسا ہوچکا ہے کہ جہاں کی اسمبلی کے آدھے سے زائد ارکان کا ریکارڈ مجرمانہ ہے۔ متعدد ارکان اسمبلی کیخلاف قتل اورزیادتی تک  کے مقدمے درج ہیں۔

سنگاپور کے وزیراعظم کا مزید کہنا تھا کہ بھارت میں ابتدا میں جمہوریت تھی لیکن اس کے بعد حالات تبدیل ہوتے گئے۔ مجرمانہ اورخلاف قانون سرگرمیوں کی جانب سے آنکھیں بند رکھی گئیں جس کے باعث آج بھارت اس سطح پر پہنچ گيا ہے کہ اس کی پارلیمنٹ کے آدھے سے زائد ارکان مجرمانہ ریکارڈ رکھتے ہیں۔